Nirien kbar ħakmu blokka appartamenti fil-belt Taljana ta' Milan. Qed jingħad li fost il-persuni li kienu jgħixu f'dawn l-appartamenti kien hemm ukoll il-kantawtur Taljan, Mahmood. Għadu mhux magħruf jekk il-kantant kienx f'daru dak il-ħin li bdew in-nirien. Lil Mahmood niftakruh bil-kanzunetta Soldi , rebbieħa ta' Sanremo 2019 u rappreżentant għall-Italja fil- Eurovision Song Contest ta' dik is-sena bl-istess kanzunetta. Ilbieraħ wara nofsinhar, in-nirien ħakmu l-blokka Torre del Moro f' Via Antonini li hija binja kollha appartamenti residenzjali mifruxa fuq 15-il sular b'għodi ta' 'l fuq minn 60 metru. Minn informazzjoni li għadha qed tasal mill-media Taljana, jidher li b'xorti tajba ħadd, mis-70 familja li tgħix f'din il-blokka, ma tilef ħajtu f'dawn in-nirien għalkemm bosta familji spiċċaw bla saqaf fuq rashom u tilfu kull ma kellhom fl-appartament tagħhom. Kantawtur popolari ieħor Taljan jgħix qrib il-blokka li nħakmet min-nirien u dan m'huwa ħadd għajr Morgan, imwieled bħala Marco Castoldi. Morgan, li serva kemm-il darba bħala ġurija tal- X Factor Italia u ħa sehem f'Sanremo wkoll, ra x-xena tan-nirien quddiem għajnejh u ddeskriviha bħala torċa kbira li ħadet fi ftit minuti l-Ħadd wara nofsinhar. Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. Stejjer popolari "Ma Nistax Nesprimi Kemm Tagħmilli Ħajti Perfetta Kuljum" - Diane Nikolic Lil Żewġha Ray Attard Wara Sena Minn Meta Qalu Iva! "Spiċċa Biex Kisser Il-Linfa Li Għandna Fil-Kamra Tal-Banju. Jien Min-Naħa L-Oħra Ma Stajtx Nemmen" - Clara Dwar Meta Skoprew Li Ħa Jsiru Ġenituri "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Marru Jadottaw Mill-Indja U Hu Spiċċa Infettat Bil-Covid-19… Li Spiċċa Ħadlu Ħajtu." - Strieħ Fis-Sliem